
	РЕПУБЛИКА СРБИЈА
ЗАШТИТНИК ГРАЂАНА
361 – 303/ 21
Б е о г р а д
	
	

	дел.бр. 11255 датум 26. 4. 2021.
	
	



Заштитник грађана, Београд, Делиградска 16, на основу члана 74. став 1. и члана 75. став 1. Закона о државним службеницима („Сл. гласник РС“, бр. 79/2005, 81/2005 - испр., 83/2005 - испр., 64/2007, 67/2007 - испр., 116/2008, 104/2009, 99/2014, 94/17, 95/18 и 157/2020), члана 4. став 3. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19), члана 5. став 1.  Правилника о попуњавању радних места у Стручној служби Заштитника грађана број: 363-242/2019 дел.број 6423 од 11. новембра 2019. године, Одлуке о попуњавању положаја у Стручној служби Заштитника грађана број 361-303/21, дел.број 11036 од 23. априла 2021. године, оглашава 
ИНТЕРНИ  КОНКУРС ЗА ПОПУЊАВАЊЕ ПОЛОЖАЈА

У СТРУЧНОЈ СЛУЖБИ ЗАШТИТНИКА ГРАЂАНА
I Датум оглашавања: 

26. април 2021. године.  

II Орган у коме се попуњава положаj:  
Заштитник грађана, Београд, Делиградска бр. 16. 

III Положај који се попуњава:
1. Генерални секретар, положај у првој групи                                                                                                          
Опис послова:  Руководи Стручном службом; координира и усклађује рад унутрашњих организационих јединица Стручне службе; стара се о благовременом и уједначеном обављању послова неопходних за функционисање Стручне службе; израђује планове везане за активности Стручне службе и стара се о њиховој реализацији; усклађује и унапређује методе рада Стручне службе; пружа стручна упутства, распоређује задатке и надзире рад запослених у Стручној служби; сарађује са државним и другим органима и организацијама у вршењу надлежности Заштитника; помаже Заштитнику, односно заменицима Заштитника у извршавању послова, и обавља друге послове по налогу Заштитника и заменика Заштитника.

Услови: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит, најмање 9 година радног искуства у струци или 7 година радног искуства у струци од којих најмање 2 године на руководећим радним местима или 5 година радног искуства на руководећим радним местима, као и потребне компетенције за обављање послова радног места.
IV Компетенције које се проверавају у изборном поступку:

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.


Провера општих функционалних компетенција: 
1.  „Организација и рад државних органа РС“ - провераваће се путем теста са питањима затвореног типа који кандидати решавају обележавањем једног од више понуђених одговора.
2.   „Дигитална писменост“ - провераваће се решавањем задатака практичним радом на рачунару.
3. „Пословна комуникација“- провераваће се писменом симулацијом.

Напомена: У погледу провере опште функционалне компетенције „Дигитална писменост“ ако кандидат поседује одговарајући сертификат, потврду или други писани доказ о поседовању ове компетенције, на траженом нивоу и жели да на основу њега буде ослобођен провере компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), достави и доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције на нивоу који је неопходан за обављање послова на радном месту. Комисија ће на основу приложених доказа донети одлуку да ли може, или не може да прихвати приложени доказ.

Информације o материјалимa за припрему кандидата за проверу општих функционалних компетенција могу се наћи на интернет презентацији Заштитника грађана, на адреси https://www.ombudsman.rs/index.php/142-2010-10-20-09-17-51/2010-10-20-09-18-27/132-1
Провера посебних функционалних компетенција: 

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

Посебне функционалне компетенције у одређеној области рада: 

1) послови руковођења
2) основе управљања људским ресурсима;

3) организационо понашање;

4) управљање променама;

6) стратегије и канале комуникације;
3) студијско-аналитички послови

1) прикупљање и обраду података из различитих извора, укључујући и способност критичког вредновања и анализирања доступних информација;

2) методологију праћења, спровођења, вредновања и извештавања о ефектима јавних политика;

4) послови односа с јавношћу


2) односе с медијима;


3) стратегије лобирања, преговарања и решавања конфликата;

5) управно-правни послови


1) општи управни поступак;

2) управне спорове, правила поступка, извршење донетих судских пресуда;

3) пракса/ставови Управног суда.

Провера ће се вршити усменим путем.
Провера понашајних компетенција:

Понашајне компетенције (управљање информацијама, управљање задацима и остваривање резултата, орјентација ка учењу и променама, изградња и одржавање професионалних односа, савесност, посвећеност и интегритет, управљање људским ресурсима, стратешко управљање) - провераваће се путем интервјуа  базираног на компетенцијама.
Интервју са комисијом:

Процена мотивације за рад на радном месту и прихватање вредности државних органа -  провераваће се кандидатима који су доказали поседовање понашајних компетенција путем интервјуа са комисијом (разговор).
V Трајање рада на положају

Рад на положају траје пет година.
VI Право учешћа на интерном конкурсу:

Право учешћа на интерном конкурсу конкурсу имају државни службеници из Стручне службе Заштитника грађана за које је по основу вредновања радне успешности утврђено да су у последња два узастопна вредновања радне успешности превазишли очекивања, као и државни службеници који су већ на положају, којима је протекло време на које су постављени, који су поднели оставку на положај или којима је положај укинут, ако су похађали програм обуке у складу са чланом 45. став 4. Закона о државним службеницима.
VII Пријава на конкурс: 

Пријава на конкурс врши се на Обрасцу који је доступан на интернет презентацији Заштитника грађана (www.ombudsman.rs).
Пријава на конкурс мора бити својеручно потписана. Ако се пријава подноси електронским путем, на месту које је предвиђено за потпис уноси се име и презиме кандидата, а кандидат пријаву потписује пре почетка прве фазе изборног поступка.

Приликом предаје пријаве на интерни конкурс пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења. Шифра пријаве уноси се у образац пријаве након што комисија састави списак кандидата међу којима се спроводи изборни поступак.
Ако се испуњеност компетенција у изборном поступку може доказивати и сертификатима, потврдама или другим писаним доказима који су наведени у огласу о интерном конкурсу, лице подноси наведени доказ истовремено са предајом пријаве. 

VIII Адреса на коју се подноси попуњен образац пријаве: 

Пријава на конкурс шаље се поштом на адресу Заштитник грађана, Београд, Делиградска бр. 16. или се подносе непосредно на писарници Заштитник грађана, Београд, Делиградска бр. 16. или електронским путем на адресу: pisarnica@ombudsman.rs или pisarnica@zastitnik.rs са назнаком „За интерни конкурс - попуњавање положаја – Генерални секретар ”.

IX Лицe задуженo за давање обавештења о конкурсу: 

Дарија Милановић, тел: 011/2068-167  од 10:00 до  12:00 часова.
X Рок за подношење пријава: 

Рок за подношење пријава је 8 дана и почиње да тече наредног дана од дана када је интерни конкурс оглашен. 
Рок почиње да тече од 27. априла 2021. године.  Датум истека рока за пријављивање је 5. мај 2021. године.
XI Докази које прилажу кандидати који су успешно прошли фазе изборног поступка пре интервјуа са Конкурсном комисијом: 
Оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), исправе којима се доказује право учешћа на интерном конкурсу (решења о вредновања радне успешности или решење о постављењу на положај, или решење о престанку рада на положају, да су похађали програм обуке из члана 45. став 4. Закона о државним службеницима).
Сви докази који се прилажу морају бити на језику и писму који је у службеној употреби, тако да се уз исправу састављену на страном језику прилаже прописани оверен превод на српски језик.

Сви докази прилажу се у оригиналу или овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Одредбама Закона о општем управном поступку („Сл. гласник РС“, бр. 18/2016 и 95/2018 - аутентично тумачење) прописано је, између осталог, да је орган  дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.) и да је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање (члан 9. став (3) овог закона) (члан 103. став 1.) као и да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 59. став (2) овог закона) (члан 103. став 3.). Потребно је да учесник конкурса, у обрасцу пријаве на конкурс наведе за коју се од предвиђених могућности опредељује, да орган прибави податке о којима се води службена евиденција или да ће то кандидат учинити сам.
Документа о чињеницама о којима се води службена евиденција су: уверење о положеном државном стручном испиту за рад у државним органима/уверење о положеном правосудном испиту. 
XII Рок за подношење доказа: 

Кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од  (5) пет радних дана од дана пријема обавештења доставе наведене доказе који се прилажу у конкурсном поступку. Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Заштитника грађана. 

XIII Место рада: 

Београд, Делиградска бр. 16.


XIV Место и времене у којем се очекује да ће започети изборни поступак: 
Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести, почев од 17. маја 2021. године, у просторијама Заштитника грађана у Београду, Делиградска бр.16, о чему ће учесници конкурса бити обавештени на контакте које наведу у својим пријавама. 
Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе), које наведу у својим пријавама.

Напомене: 
Неблаговремене, недопуштене, неразумљиве или непотпуне пријаве биће одбачене.
Интерни конкурс спроводи Конкурсна комисија коју је именовао заштитник грађана.
Овај конкурс се оглашава на на интернет презентацији и огласној табли Заштитника грађана.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

